G jamoasi: Darwin missiyasi
G jamoasi: Darwin missiyasi (G-Force) 2009-yilda ekranlarga chiqarilgan sarguzasht filmdir. Walt Disney Pictures va Jerry Bruckheimer Films studiyalari tomonidan ishlangan hamda Walt Disney Studios Motion Pictures tomonidan tarqatilgan. Film rejissori — Hoyt H. Yeatman Jr., produseri — Jerry Bruckheimer, ssenariy mualliflari esa Cormac Wibberley va Marianne Wibberley'dir. Filmda bosh qahramonlarga Sam Rockwell, Tracy Morgan, Penélope Cruz, Jon Favreau, Nicolas Cage va Steve Buscemi ovoz bergan. Filmning ilk relizi 2009-yil 24-iyulda boʻlib oʻtgan. Film mablagʻi $150 millionni tashkil etib, kartina umumjahon boʻylab $292,8 million daromad qilgan.